Ալյոնա Խմելնիցկայա

Ալյոնա (Ելենա) Ալեքսանդրովնա Խմելնիցկայա (, ), կինոյի և թատրոնի ռուս դերասանուհի։

Կենսագրություն 
Ալյոնա (Ելենա) Խմելնիցկայան ծնվել է 1971 թվականի հունվարի 12-ին Մոսկվայում, արիստոկրատների ընտանիքում։ Ծնողները եղել են բալետի արտիստներ։ Հայրը՝ Ալեքսանդր Խմելնիցկին (ծնվել է 1938 թվականի մարտի 1-ին) և մայրը՝ Վալենտինա Կոնստանտինովնա Սավինան (ծնվել է 1939 թվականի հունիսի 6-ին) քսան տարի պարել են Մեծ թատրոնում։ Դեռ թատրոնում աշխատելու տարիներին Ալեքսանդր Խմելնիցկին սկսել է դասավանդել խորեոգրաֆիայի ուսումնարանում։ Վալենտինա Սավինան ավարտել է Ռուսաստանի թատերական արվեստի համալսարանն ու դարձել բալետմայստեր։ Եղել է Վլադիմիր Վասիլևի օգնականը, երբ նա Մեծ թատրոնում բեմադրել է «Մակբեթը» և «Յունոնա և Ավոս» ներկայացման խորեոգրաֆիան «Լենկոմ» թատրոնում։ 1983 թվականից բեմադրել է Վյաչեսլավ Զայցևի ցւցադրությունները Նորաձևության տանը։ Հետագայում Ալյոնա Խմելնիցկայայի ծնողները տեղափոխվել են Գերմանիա, որտեղ սկսել են զբաղվել մանկավարժական գործունեությամբ։

Ալյոնա Խմելնիցկայան մանկության տարիներին զբաղվել է գեղարվեստական մարմնամարզությամբ և սեղանի թենիսով (հաղթել է մի քանի քաղաքային մրցաշարերում)։ Որոշ ժամանակ հաճախել է Մոսկվայի Վ․ Սուրիկովի անվան գեղարվեստի ինստիտուտի նախապատրաստական բաժին։

Սովորել է Մոսկվայի № 12 ֆրանսերենի թեքումով միջնակարգ դպրոցում։

1988 թվականին՝ միջնակարգ դպրոցն ավարտելուց հետո, ընդունվել է Մոկվայի Մոսկվայի գեղարվեստական ակադեմիական թատրոնի դպրոց-ստուդիայի դերասանական ֆակուլտետ (կուրսի ղեկավար՝ Իվան Տարխանով), որն ավարտել է 1992 թվականին։ Այդ կուրսի շրջանավարտներից են եղել Յուրի (Գոշա) Կուցենկոն, Վյաչեսլավ Ռազբեգաևը, Եկատերինա Սեմյոնովան, Քսենյա Էնտելիսը և այլք։ Ինստիտուտի երկրորդ կուրսում սովորելիս անցել է քաստինգն ու ընդգրկվել Մոսկվայի «Լենկոմ» պետական թատրոնի, որտեղ 1990-1994 թվականներին մարմնավորել է Կոնչիտային «Յունոնա և Ավոս» ներկայացման մեջ։ Զուգահեռաբար նկարահանվել է կինոյում։

Ալյոնա Խմելնիցկակայային լայն ճանաչում է բերել Ջեկ Լոնդոնի  համանուն վեպի մոտիվներով ռեժիսոր Վլադիմիր Պոպկովի կողմից նկարահանված «Երեքի սիրտը» (1992) ռուս-ուկրաինական համատեղ արտադրության արկածային գեղարվեստական ֆիլմում կատարած գլխավոր դերը (Լեոնսիա Սոլանո)։ Այդ ֆիլմում նրա խաղընկերներն են եղել Սերգեյ Ժիգունովը (Հենրի Մորգան) և Վլադիմիր Շևելկովը (Ֆրենսիս Մորգան)<ref name="Сердца трёх на youtube.com"> // youtube.com (TV Center; 24 հունվարի, 2013 թվական)</ref>։

1993 թվականին դերասանուհին ամուսնացել է ռեժիսոր Տիգրան Քեոսայանի հետ։ 1994 թվականին դստեր՝ Ալեքսանդրայի ծնվելուց հետո ստիպված է եղել հեռանալ թատրոնից։ Այդ ժամանակ Ռուսաստանը գտնվել է տնտեսական ճգնաժամի մեջ, որն ուղեկցվել է գնաճով ու գործազրկությամբ։ Անկում է ապրել Ռուսաստանի կինեմատոգրաֆիան, այդ պատճառով էլ Ալյոնա Խմելնիցկայան երկու տարի որպես գործադիր տնօրեն աշխատել է հագուստի խանութում, որը բացել էին իր ընկերները։

1994 թվականին վարել է «Առավոտյան փոստ» () երաժշտական-ժամանցային հաղորդման մի քանի թողարկումներ «Օստանկինո» 1-ին ալիքով։

2009-2010 թվականներին Ալյոնա Խմելնիցկայան ամուսնու՝ Տիգրան Քեոսայանի հետ վարել է հայտնի անձանց ընտանեկան գաղտնիքներին նվիրված «Ты и я» հեռուստաշոուն «Ռոսիա» հեռուստաալիքով։

 Անձնական կյանք 
 Առաջին ամուսին (1993-2014 թվականներ)՝ Տիգրան Քեոսայան (ծնվել է 1966 թվականի հունվարի 4-ին), կինոռեժիսոր, դերասան, սցենարիստ, տեսահոլովակների ռեժիսոր և հեռուստահաղորդավար։ Ամուսնացել են 1993 թվականին և ունեցել երկու դուստր։ Ամուսնությունը տևել է քսանմեկ տարի, և նրանք պաշտոնապես բաժանվել են 2014 թվականին, ինչից հետո պահպանում են ընկերական հարաբերություններМилена Жарова. Алёна Хмельницкая, Тигран Кеосаян и его новая жена Маргарита Симоньян устроили переполох в Ницце. Российская электронная газета «Дни.ру» // dni.ru (14 сентября 2016 года)Автор и ведущая: Кира Прошутинская. ВИДЕО. Авторская программа Киры Прошутинской «Жена. История любви». Героиня программы — актриса и телеведущая Алёна Хмельницкая. Выпуск от 30 октября 2016 года (01:09:51). Телеканал «ТВ Центр» // tvc.ru։
 Դուստրը՝ Ալեքսանդրա Քեոսայան (ծնվել է 1994 թվականի սեպտեմբերի 21-ին), Մոսկվայում ավարտել է միջնակարգ դպրոսն էքստեռն կարգով, երկու տարի սովորել է Մեծ Բրիտանիայում, որտեղ ստացել է արտասահմանյան բուհ ընդունվելու համար անհրաժեշտ «International Baccalaureate» («IB») միջազգային դիպլոմ, որը որոշվել է անգլերենի տիրապետման մակարդակով։ 2017 թվականին ավարտել է Նյու Յորքի համալսարանի Տիշի արվեստի դպրոցը ()՝ ստանալով կինոռեժիսուրայի հետ կապված մասնագիտություն,
 Դուստրը՝ Քսենյա Քեոսայան (ծնվել է 2010 թվականի հուլիսի 7-ին),
 Չգրանցված ամուսնություն՝ Ալեքսանդր Ալեքսանդրովիչ Սինյուշին (ծնվել է 1984 թվականին), գործարար, զբաղվում է տարբեր շոուների համար ձայնային ու լուսային սարքավորումների վարձույթով։ Ամուսնացած է եղել և ունի որդի։ Ալեքսանդր Սինյուշինի հետ իր հարաբերությունների մասին Ալյոնա Խմելնիցկայան խոստովանել է «Մոխրոտը» մյուզիքլի պրեմիերայի ժամանակ, որ տեղի է ունեցել 2016 թվականի հոկտեմբերի 1-ին «Ռոսիա» թատրոնում։ Զույգն ապրում է միասին մոտավորապես 2016 թվականի ապրիլից, սակայն նրանց հարաբերություններն սկիզբ են առել դրանից առաջКсения Яснова. Хмельницкая растрогала обращением к молодому избраннику. — Актриса открыто призналась мужчине в любви, назвав его своим рыцарем.  // tele.ru (20 ноября 2017 года)։

 Արվեստ 
 Դերեր թատրոնում 
 Մոսկվայի «Լենկոմ» պետական թատրոն 
 1990-1994 – «Յունոնա և Ավոս», ռոք-օպերա՝ ստեղծված կոմպոզիտոր Ալեքսեյ Ռիբնիկովի կողմից բանաստեղծ Անդրեյ Վոզնեսենսկու լիբրետոյի հիման վրա (ռեժիսոր՝ Մարկ Զախարով, խորեոգրաֆ՝ Վլադիմիր Վասիլև, պրեմիերան կայացել է 1981 թվականի հունիսի 9-ին) Կոնչիտա () Տագանկայի դերասանների համագործակցություն (Մոսկվա) 
 2000 – «Նոր» (), ըստ Գաննա Սլուցկիի պիեսի (ռեժիսոր՝ Տիգրան Քեոսայան)

 «Stage Entertainment Russia» 
 2016-2017 – «Մոխրոտը», համանուն բրոդվեյան մյուզիքլի ռուսական տարբերակը, որի երաժշտության հեղինակը Ռիչարդ Չարլզ Ռոջերսն է, տեքստը գրել է Օսկար Համերսթայնը Շառլ Պերոյի համանուն հեքիաթի հիման վրա (Ռուսաստանի, Անգլիայի ու ԱՄՆ-ի համատեղ արտադրություն, բեմադրող ռեժիսոր՝ Լինդսեյ Պոզներ (), արժանացել է Լորենս Օլիվիեի բրիտանական թատերական բարձրագույն մրցանակի 1992 թվականին։ Մյուզիքլը ներկայացվել է 2016 թվականի հոկտեմբերի 1-ից մինչև 2017 թվականի ապրիլի 29-ը Մոսկվայի «Ռոսիա» թատրոնի բեմում) – Մադամ (Մոխրոտի խորթ մայրը)В Москве состоится премьера мюзикла «Золушка». — Премьера бродвейского мюзикла совместного производства России, Англии и США пройдёт в столичном театре «Россия» 1 октября 2016 года. «РИА Новости» // ria.ru (1 октября 2016 года)Мюзикл «Золушка» (постановка — «Стейдж Энтертейнмент Россия», режиссёр — Линдсей Познер). Обзор, фотографии, рецензии. // afisha.ru։

 Ֆիլմագրություն 

 Մասնակցություն տեսահոլովակների 
 1993 թվականին նկարահանվել է ՌԴ ժողովրդական արտիստ, հեղինակ-կատարող Օլեգ Միտյաևի «Ночной гость» տեսահոլովակում (երգի բնօրինակ հեղինակային վերնագիրը՝ Соседка'')։ Տեսահոլովակում, որի ռեժիսորն է Տիգրան Քեոսայանը, երգը հնչում է Միխայիլ Շուֆուտինսկու կատարմամբ։
1997 թվականին Ալյոնա Խմելնիցկայան նկարահանվել է երգիչ և կոմպոզիտոր Իգոր Սարուխանովի «Скрипка-лиса» տեսահոլովակում (երգի նախնական վերնագիրը՝ «Скрип колеса», երաժշտությունը՝ Իգոր Սարուխանովի, տեքստի հեղինակ՝ Ալեքսանդր Նովիկով)։ Տեսահոլովակը, որի ռեժիսորը եղել է Տիգրան Քեոսայանը, նկարահանվել նաև վերջինիս զարմուհին՝ Լաուրա Քեոսայանը։

Ծանոթագրություններ

Արտաքին հղումներ 
 Алёна Хмельницкая. Биография, фильмографии, фотографии. Сайт «Киноафиша» (Украина) // kinoafisha.ua
 Алёна Хмельницкая. Биография, фильмография. // rusamazonki.narod.ru
 Алёна Хмельницкая. Обзор фильмов и спектаклей с участием актрисы, фотографии. // afisha.ru
 Алёна Хмельницкая. Биография, фильмография, фотографии актрисы.  // ruskino.ru
 Алёна Хмельницкая. Фильмография, рейтинг фильмографии. // kinopoisk.ru

Ռուս դերասանուհիներ
Խորհրդային դերասանուհիներ
Ռուս հաղորդավարուհիներ
ՄԳԱԹ դպրոց-ստուդիայի շրջանավարտներ
Ռուս կինոդերասանուհիներ
Ռուս հեռուստատեսային դերասանուհիներ
Ռուս հաղորդավարներ